हाईकोर्ट की विधिक समिति की तत्परता से रुके दो बाल विवाह
जोधपुर|राजस्थान उच्चन्यायालय विधिक समिति के निर्देशन में शनिवार को फलौदी के लोहावट क्षेत्र में दो बाल विवाह को रुकवाया और परिजनों को बाल विवाह नहीं कराने के लिए पाबंद किया। समिति के पूर्णकालिक सचिव धीरज शर्मा ने बताया कि शनिवार को चाइल्ड लाइन जोधपुर की ओर से एक पत्र मिला, जिसमें बताया गया कि शैतानसिंह नगर, सुथारों की ढाणी लोहावट , फलौदी में एक बाल विवाह का आयोजन किया जा रहा है। समिति के अध्यक्ष जस्टिस गोपालकृष्ण व्यास ने इसे गंभीरता से लेते हुए तुरंत प्रशासन को बाल विवाह रोकने के लिए कार्रवाई करने के निर्देश दिए। वहीं तालुका विधिक सेवा समित के अध्यक्ष (एडीजे) फलौदी को बाल विवाह रोकने की कार्यवाही कर रिपोर्ट पेश करने के निर्देश दिए। इसके बाद एसीजेएम फलौदी, एसडीएम फलौदी लोहावट थानाधिकारी को मौके पर भेजा गया, जहां शिकायत की पुष्टि होने के साथ वहां दो नाबालिग लड़कियों के बाल विवाह करने की तैयारी चल रही थी। नाबालिग लड़कियों की शादी नहीं कराने के लिए उसके माता-पिता परिजनों का पाबंद कर कोर्ट द्वारा निषेधाज्ञा भी जारी की गई।
युवा कांग्रेस की बैठक आज
पीपाड़शहर| 7मार्च को बाड़मेर में युवा कांग्रेस के संभाग स्तरीय कार्यक्रम में किसानों के कर्ज माफी के लिए होने वाले धरना प्रदर्शन कार्यक्रम को लेकर रविवार को बैठक होगी। इसमें सभी लोकसभा के पदाधिकारी और विधानसभा अध्यक्ष भाग लेंगे।
hin_Deva hin_Deva hin_Deva hin_Deva